b'\n_START_ARTICLE_\nValget i Schleswig-Holstein 2017\n_START_SECTION_\nF\xc3\xb8rste- og andrestemmene\n_START_PARAGRAPH_\nLanddagen i Schleswig-Holstein best\xc3\xa5r i utgangspunktet av 69 medlemmer. Disse blir valgt etter et personalisert forholdstallsvalg. Valgperioden er fem \xc3\xa5r, og starter ved den nyvalgte landdagens f\xc3\xb8rste m\xc3\xb8te._NEWLINE_Ved valget har hver stemmeberettiget to stemmer, tilsvarende som ved valget til Forbundsdagen._NEWLINE_Den ene stemmen (f\xc3\xb8rstestemmen) g\xc3\xa5r til en person i valgkretsen. Vinneren av personvalgene i de 35 valgkretsene (direktemandater) kommer alltid inn i delstatsforsamlingen._NEWLINE_Andrestemmen g\xc3\xa5r til et parti, og de resterende 34 mandatene blir fordelt etter styrkeforholdet partiene i mellom. Det er andrestemmen som skal avgj\xc3\xb8re partienes styrkeforhold i parlamentet.\n_START_SECTION_\nOverskudds- og utjevningsmandater\n_START_PARAGRAPH_\nDersom et parti vinner flere valgkretser enn det partiets andel av andrestemmene skulle tilsi, beholder partiet disse mandatene (overskuddsmandater). Disse overskuddsmandater blir da kompensert de \xc3\xb8vrige partiene med\xc2\xa0utjevningsmandater, slik at styrkeforholdet i gruppene blir andrestemmene tilsier.\n_START_SECTION_\nSperregrense, unntak for S\xc3\xbcdschleswigsche W\xc3\xa4hlerverband (SSW)\n_START_PARAGRAPH_\nPartier som skal bli tilgodesett med utjevningsmandater, m\xc3\xa5 ha oppn\xc3\xa5dd minst 5\xc2\xa0% av av de avgitte stemmene (sperregrense)._NEWLINE_S\xc3\xbcdschleswigsche W\xc3\xa4hlerverband (SSW) som representerer den danske minoritet i delstaten, er gitt unntak fra sperregrensen.\n_START_SECTION_\nStemmerett\n_START_PARAGRAPH_\nStemmerett har tyske statsborgere som p\xc3\xa5 valgdagen har fylt 16 \xc3\xa5r og som har bodd minst seks uker i delstaten, uten \xc3\xa5 ha bolig utenfor denne.\n_START_SECTION_\nValgbarhet\n_START_PARAGRAPH_\nValgbar er alle tyske statsborgere som har fylt 18 \xc3\xa5r p\xc3\xa5 valgdagen, og som har sin faste bopel i delstaten.'